CELEX: 32012R0894
Language: da
Date: 2012-08-06 00:00:00
Title: Kommissionens gennemførelsesforordning (EU) nr. 894/2012 af 6. august 2012 om tarifering af varer i den kombinerede nomenklatur

29.9.2012   
            
            
               DA
            
            
               Den Europæiske Unions Tidende
            
            
               L 264/3
            
         KOMMISSIONENS GENNEMFØRELSESFORORDNING (EU) Nr. 894/2012
   af 6. august 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med denne forordning, fortsat kan påberåbes af modtageren i et tidsrum på 60 dage i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), jf. dog de i Den Europæiske Union gældende foranstaltninger vedrørende ordninger med dobbeltkontrol og forudgående og efterfølgende tilsyn med tekstilvarer ved indførsel i Den Europæiske Union.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke er i overensstemmelse med denne forordning, kan fortsat påberåbes i et tidsrum på 60 dage i henhold til bestemmelserne i artikel 12, stk. 6, i forordning (EØF) nr. 2913/92, jf. dog de i Den Europæiske Union gældende foranstaltninger vedrørende ordninger med dobbeltkontrol og forudgående og efterfølgende tilsyn med tekstilvarer ved indførsel i Den Europæiske Union.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. august 2012.
      
         
            På Kommissionens vegne For formanden
         
         Antonio TAJANI
         
            Næstformand
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En konfektioneret vare, der består af 10 rektangulære strimler, der hver er ca. 25 cm lange og 2 cm brede. Varen er fremstillet af fiberdug af syntetiske fibre (polyethylen), der er sammenholdt med et bindemiddel. Strimlerne hænger sammen i længderetningen ved en perforering.
                  Forsiden af strimlerne er ensfarvet, mens enderne og bagsiden er hvide. Lukkemekanismen er i den ene ende af hver strimmel og består af en prægning med zigzagmønster på forsiden og på bagsiden et lag lim, der er dækket af et stykke klæbefrit papir, som fjernes ved lukning.
                  På forsiden af hver strimmel lige før lukkemekanismen, men på det hvide stykke, er der trykt et sort serienummer på ca. 5 mm.
                  Når strimlerne skilles ad langs perforeringen og lukkes, bliver hver strimmel til et armbånd, der ikke kan rives over.
                  (Se billede nr. 663) (1)
                  
               
               
                  6307 90 98
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 7 b) og 8 a) til afsnit XI og teksten til KN-kode 6307, 6307 90 og 6307 90 98.
                  Varens objektive kendetegn er, at hovedparten af hver strimmel er ensfarvet, og at serienummeret er trykt på et ubetydeligt område, er meget småt og knap synligt, når armbåndet bæres. På baggrund af disse kendetegn er varens hovedanvendelse at identificere personer ved farven på armbåndet, mens det påtrykte serienummer har underordnet betydning. Da armbåndenes grundlæggende egenskaber og hovedanvendelse bestemmes af deres farve og ikke det påtrykte nummer, udelukkes tarifering af varen under kapitel 49 (se også forklarende bemærkninger til kapitel 49, Almindelige bemærkninger, første afsnit).
                  Varen er fremstillet af fiberdug under pos. 5603. Da armbåndene er færdige til brug efter simpel adskillelse langs perforeringen, er de en »konfektioneret vare« som betragtet i bestemmelse 7 b) til afsnit XI. I henhold til bestemmelse 8 a) til afsnit XI finder kapitel 56 ikke anvendelse for konfektionerede varer. Tarifering under kapitel 56 er derfor udelukket.
                  Der findes ingen specifikke positioner i afsnit XI, der omfatter denne type konfektionerede tekstilvare.
                  Varen tariferes derfor som »andre konfektionerede varer« under KN-kode 6307 90 98.
               
            
         
      
         (1)  Billedet er udelukkende vejledende.